b'\n_START_ARTICLE_\nKatarakti na Nilu\n_START_PARAGRAPH_\nKatarakti na Nilu so plitve bele brzice reke Nil med Asuanom v Egiptu in Kartumom v Sudanu, kjer se povr\xc5\xa1ina reke zlomi na mnogo majhnih skalah in kamenju, ki \xc5\xa1trlijo iz re\xc4\x8dne struge, kot tudi ob mnogih skalnatih oto\xc4\x8dkih. V nekaterih krajih so ti odseki bolj divje vode in morda dobro ozna\xc4\x8dene kot brzice, na drugih pa je vodni tok manj valovit.\n_START_SECTION_\nZna\xc4\x8dilnosti\n_START_PARAGRAPH_\nBeseda katarakt je gr\xc5\xa1ka beseda in dobesedno pomeni "hiteti navzdol", "brzica" ali "slap", vendar nobeden od \xc5\xa1estih Nilovih osnovnih kataraktov ni bil natan\xc4\x8dno opisan kot slap in glede na splo\xc5\xa1ne opredelitve so to precej majhne brzice. Geologi pravijo, da je regija v severnem Sudanu tektonsko aktivna in ta dejavnost je povzro\xc4\x8dila, da ima reka "mladostno" lastnost.  Nubijsko vi\xc5\xa1avje je preusmerilo pot Nila na zahod in ker je njegova globina plitva, povzro\xc4\x8da nastanek kataraktov. Tudi ko je struga erodirana in se masa zemlje dvigne, so deli struge izpostavljeni. Te posebnosti reke med Asuanom in Kartumom so odseku dale ime Katarakti Nila, medtem ko je ni\xc5\xbeji del obi\xc4\x8dajno imenovan "egiptovski" Nil. Geolo\xc5\xa1ko razlika med tema dvema deloma reke je precej\xc5\xa1nja. Severno od Asuana struga ni skalnata, temve\xc4\x8d je sestavljena iz sedimenta in sploh ni plitva. Verjamejo , da je podlaga v preteklosti toliko erodirala, da je danes ve\xc4\x8d tiso\xc4\x8d metrov ni\xc5\xbeja. To je ustvarilo velik kanjon (Eonil), ki je napolnjen z usedlino, ki delno izvira iz Sredozemlja._NEWLINE_Kljub tem zna\xc4\x8dilnostim so nekateri katarakti obi\xc4\x8dajno neprehodni za ladje, ker so plitvi. Plovni so izjemoma v obdobju poplav._NEWLINE_V starih \xc4\x8dasih se je Zgornji Egipt raztezal ju\xc5\xbeno od delte Nila do prvega katarakta, medtem ko je bila v za\xc4\x8detku zemlja pod nadzorom starodavnega kraljestva Ku\xc5\xa1, ki ga je kasneje, v letih 760 do 656 pred na\xc5\xa1im \xc5\xa1tetjem, zavzel Egipt. _NEWLINE_\xc5\xa0est osnovnih kataraktov Nila je ob\xc5\xa1irno opisanih v evropskih zapisih, predvsem v The River War (1899) Winstona Churchilla, v katerih pripoveduje o juna\xc5\xa1tvih Britancev, ki so se posku\xc5\xa1ali vrniti v Sudan med letoma 1896 in 1898, ko so ga bili prisiljeni zapustiti leta 1885.'